**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. május 9-i ülésére**

**Tárgy:** Értéktár bizottság

**Tisztelt Képviselő-testület!**

Az Agrárminisztérium HUNG-2024 kódszámmal pályázatot írt ki, amelynek kiemelt célja, hogy elősegítse a nemzeti értékek megőrzését a következő generációk számára, és mindennapjaik részévé válását és maradását.

Kisbér Város Önkormányzatának Képviselő-testülete a 150/2024. (IV.18.) KVÖKt. határozatában támogatta a pályázat benyújtását.

A pályázat egyik kötelező melléklete a székhely szerinti értéktár bizottság létrehozásáról szóló önkormányzati határozat hitelesített másolata.

A 18/2015. (I.16.) KVÖKt. határozatban Kisbér Város Önkormányzatának Képviselő-testülete a Szociális, Kulturális, Ifjúsági Bizottságot bízta meg a Települési Értéktár feladatainak ellátásával, azonban a választások után az új Bizottság felállásával ez a feladat nem lett hozzárendelve Szociális, Kulturális, Ifjúsági, Egyházügyi, Nemzetiségi Bizottsághoz.

Kérem a Tisztelt Képviselő-testületet, hogy a pályázat sikerességét biztosítva ismételten bízza meg a Szociális, Kulturális, Ifjúsági, Egyházügyi, Nemzetiségi Bizottságot a Települési Értéktár feladatainak ellátásával.

**Kisbér, 2024. április 29.**

Sinkovicz Zoltán

polgármester

**Határozati Javaslat**

Kisbér Város Önkormányzatának Képviselő-testülete megbízza a Szociális, Kulturális, Ifjúsági, Egyházügyi, Nemzetiségi Bizottságot a Települési Értéktár feladatainak ellátásával.

**Határidő**: azonnal

**Felelős:** Sinkovicz Zoltán polgármester

**Gazdasági, Műszaki, Jogi, Környezetvédelmi Bizottság**

A bizottság támogatta a határozati javaslat meghozatalát.

Kisbér, 2024. május 3.

Andrási Tamás s.k. Pápai Mónika s.k.

elnök referens